《寄赠孙徵君》
清代·袁佑

游鱼有殊趣，鸣鸟有殊音。群士纷逐名，先生独见心。

志匪慕巢由，而乃终山林。我欲往从之，山水何高深。

作者简介：直隶东明人，字杜少，号霁轩。康熙十一年拔贡，官内阁中书。十八年，召试博学鸿儒，授翰林院编修。迁中允。所撰《诗》、《礼》、《左》、《史》、《老》、《庄》、《荀》、《杨》、《离骚》、《杜诗》注释皆散佚，存门人所刻《霁轩诗钞》。